Diari Oficial de la Generalitat Valenciana


Sumari del DOGV 4455, del 07-03-2003 (2003/2259)

RESOLUCIÓ d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord específic entre l'Institut Nacional d'Administració Pública, la Fundació José Ortega y Gasset (FJOG) i la Conselleria de Justícia i Administracions Públiques de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/2259


Data del document
:   11-02-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Justícia i Administracions Públiques
    * administració central
    * fundació
    * cooperació administrativa

RESOLUCIÓ d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord específic entre l'Institut Nacional d'Administració Pública, la Fundació José Ortega y Gasset (FJOG) i la Conselleria de Justícia i Administracions Públiques de la Generalitat Valenciana. [2003/X2259]
  
Subscrit, després de la tramitació prèvia reglamentària, entre l'Institut Nacional d'Administració Pública, la Fundació José Ortega y Gasset (FJOG) i la Conselleria de Justícia i Administracions Públiques de la Generalitat Valenciana, el 18 d'octubre de 2002, un Acord específic de col·laboració, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0026/2003, i que figura com a annex d'aquesta resolució.
  
València, 11 de febrer de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Acord específic entre l'Institut Nacional d'Administració Pública, la Fundació José Ortega y Gasset (FJOG) i la Conselleria de Justícia i Administracions Públiques de la Generalitat Valenciana.
  
En Madrid, a 18 d'octubre de 2002
  
REUNITS:
  
D'una part, l'Il·lm. senyor Jaime Rodríguez-Arana Muñoz, en qualitat de director de l'Institut Nacional d'Administració Pública, nomenat per Reial Decret 665/2000 de 5 de maig de 2000 (BOE de 6 de maig).
  
D''altra, el senyor José Varela Ortega, vicepresident de la Fundació José Ortega y Gasset, el senyor Jesús Sánchez Lambas, secretari general de la Fundació ?José Ortega i Gasset'i el senyor Juan Pau Fusi Aizpurúa, en la seua qualitat de director de l'Instituto Universitario Ortega y Gasset.
  
I d'altra, l'Hble. senyor Carlos González Cepeda, conseller de Justícia i Administracions Públiques de la Generalitat Valenciana, autoritzat per a este acte, en virtut de l'Acord de Govern Valencià adoptat en la seua reunió de 24 de setembre de 2002.
  
EXPOSEN:
  
1. L'INAP té, entre les seues competències, la formació i perfeccionament de funcionaris.
  
2. La Fundació José Ortega y Gasset té, entre les seues prioritats d'actuació, l'objecte de col·laborar amb institucions públiques per a afavorir i facilitar el coneixement i la formació de l'administració pública.
  
3. L'Institut Valencià d'Administració Pública, amb competències en la formació i perfeccionament de funcionaris de l'Administració del Consell, també col·labora amb altres institucions públiques en la formació i el perfeccionament dels funcionaris.
  
4. Les tres institucions desitgen consolidar una línia de treball comuna seguint este acord específic, a l'empara dels convenis-marc subscrits entre: l'Institut Nacional d'Administració Pública i la Fundació José Ortega y Gasset, el dia 8 de març de 2000, i entre l'Institut Nacional d'Administració Pública i la Conselleria de Justícia i Administracions Públiques, el 14 de juny de 2002, sotmetent la seua col·laboració, quant al disseny i desenvolupament del Curs sobre Modernització i canvi de l'administració Pública, a les següents:
  
CLÀUSULES:
  
Primera. Objectiu i característiques del Curs sobre Modernització i Canvi en l'administració Pública
  
En este curs es pretén realitzar una anàlisi dels processos de canvi succeïts en l'administració pública dels països més desenvolupats, en els últims vint anys.
  
El curs està dirigit a empleats públics interessats en els processos de modernització i canvi de l'administració pública, en concret a personal directiu de l'administració perifèrica i autonòmica.
  
La durada del curs serà de 60 hores, dividides en sis mòduls de 10 hores cada un.
  
Segona. Distribució de tasques acadèmiques i de gestió
  
Per a la preparació, organització, desenvolupament i execució del curs, les aportacions docents seran les següents:
  
L'INAP es compromet a aportar:
  
- Experiència en gestió de la formació i experiència docent en l'àrea d'administració pública.
  
- Projecte inicial de l'acció formativa.
  
- Expedició de certificats d'aprofitament i assistència als participants que complisquen els requisits establits.
  
La FJOG es compromet a aportar:
  
- Coneixements i aportacions científiques.
  
- Experiència docent en l'àmbit universitari.
  
- L'elaboració de la proposta detallada del programa docent del curs i el disseny didàctic.
  
L'IVAP es compromet a aportar:
  
- Les tasques relatives a l'àrea econòmica administrativa, així com el suport administratiu que calga.
  
- Aules, equipament docent i altres servicis complementaris, necessaris per a la realització del curs.
  
Tercera. Organització acadèmica i de seguiment
  
Als efectes d'organització i desenvolupament del curs es comptarà amb l'estructura següent:
  
1) Director acadèmic
  
Designat per la FJOG, serà el principal responsable de la direcció acadèmica del Curs, amb facultats per a la selecció de professors, nomenament dels coordinadors dels distints mòduls i determinació dels continguts formatius i estructura temporal dels mateixos.
  
2) Directors adjunts
  
Seran designats un per l'INAP i un altre per l'IVAP i donaran suport directament al director Acadèmic en la gestió dels Curs, especialment en la seua component acadèmica.
  
Quarta. Programa del Curs
  
El programa reflectirà l'estructura i contingut dels mòduls de formació, el calendari, els coordinadors dels mòduls i tots aquells aspectes acadèmics fonamentals.
  
Cinquena. Difusió i promoció
  
Les tres Institucions es comprometen a realitzar la promoció del Curs entre les persones a qui anirà dirigit i utilitzarà els servicis de difusió que disposen. En tot cas, els instruments publicitaris reflectiran, en pla d'igualtat, els anagrames o referències identificadores de les tres Institucions.
  
Sisena. Nomenament de professors i coordinadors
  
El director acadèmic designarà als coordinadors dels distints mòduls i orientarà sobre els perfils de procedència del conjunt de professors que impartirà el curs, amb el suport dels directors acadèmics adjunts.
  
Setena. Selecció d'alumnes
  
La selecció d'alumnes es realitzarà conjuntament per l'INAP i l'IVAP entre funcionaris de l'administració general de l'Estat i funcionaris de la Comunitat Autònoma Valenciana.
  
Vuitena. Finançament del curs
  
El pressupost del Curs ascendix a vint-i-un mil vuit-cents euros (21.800 euros).
  
L'INAP es compromet a abonar la quantitat de divuit mil euros (18.000 euros), a càrrec del subconcepte pressupostari 226.04 del vigent pressupost de despeses, per a col·laborar en el finançament del curs.
  
L'aportació econòmica de la Conselleria de Justícia i Administracions Públiques serà de tres mil vuit-cents euros (3.800 euros), finançada per l'IVAP a través de l'aplicació pressupostària 36.99.776.52-6, i s'abonarà a la Fundació ?Ortega y Gasset', una vegada publicada la convocatòria del curs.
  
Novena. Presentació de memòria
  
La Fundació Ortega y Gasset haurà de retre comptes a l'INAP i a l'IVAP de les partides en què s'ha gastat les quantitats abonades.
  
Una vegada finalitzat el curs, es presentarà una memòria justificativa de les despeses efectuades a càrrec de les aportacions econòmiques de l'INAP i de l'IVAP.
  
Deu. Entrada en vigor i termini de vigència
  
El present Acord Específic entrarà en vigor el dia de la firma i conclourà al finalitzar el Curs objecte d'aquest i no tindrà implicacions pressupostàries en els pròxims anys.
  
El director de l'Institut Nacional d'Administració Pública,
  
JAIME RODRÍGUEZ-ARANA MUÑOZ
  
El director de l'Institut Universitari Ortega y Gasset,
  
JUAN PABLO FUSI AUZPURÚA
  
El conseller de Justícia i Administracions Públiques,
  
CARLOS GONZÁLEZ CEPEDA
  
El secretari general de la Fundació José Ortega y Gasset,
  
JESÚS SÁNCHEZ LAMBAS
  
Annex I
  
Pressupost desglossat del curs:
  
DIRECCIÓ 2.500
  
PROFESSORAT 15.100
  
DISSENY I COORDINACIÓ 2.100
  
ELABORACIÓ I PREPARACIÓ MATERIALS 2.100